cyanic-selkie/wikianc huggingface dataset:
Ռոսինա դե Վալենսա
Հիշատակ
2000 թվականին Secretaria Estadual de Cultura-ի անդամ Ջալուսա Բարսելոսը-ը Վալենսային նվիրված բարեգործական համերգ է կազմակերպվել, որը կազմակերպել էր։ Այս միջոցառումը կոչվել է «Մի գիշեր Ռոսինյայի համար», որի գլխավոր տնօրենն էր Հարոլդո Կոստան, իսկ երաժշտական ղեկավարը՝ Խորխե Սիմասը։ Շատ նշանավոր արտիստների թվում էին Բեթ Կարվալյոն, Դոնա Իվոն Լարան, Ֆրենսիս Հիմեն, Օլիվիա Հիմեն, Ժոաո Նոգեյրան, Ջոյսը, Լեցի Բրանդաոն, Միուչան, MPB-4, Պաուլինյո դա Վիոլան և Կվարտետո էմ Սին ։
Վալենսայի մահից հետո Մարիա Բեթանիան թողարկել է Namorando a Rosa ալբոմը։ Ալբոմի ստեղծմանը նպաստել են Վալենսայի բազմաթիվ ընկերներ և պրոֆեսիոնալ գործընկերներ՝ Մարտինյո դա Վիլան, Իվոն Լարան, Ալչիոն, Միուչան, Կաետանո Վելոսոն, Չիկո Բուարկեն, Ջոաննան, Բեբել Ժիլբերտոն, Հերմետո Պասկոալը, Տուրիբիո Սանտոսը և Յամանդու Կոստան ։ Յուրաքանչյուր արտիստ ձայնագրել է Վալենսայի հեղինակած երգերից մեկը և վերհիշեց կիթառահարի հետ իրենց հարաբերությունները ։
Վալենսայի երգերը կատարել են Մարտինյո դա Վիլան, Ջոաննան, Զեզե Մոտան, Ռուի Մաուրիտին, Տիտո Մադին, Նանա Կայմին, Սեզար Կամարգո Մարիանոն, Վանդերլեան, Լեցի Բրանդաոն, Մարիա Բեթանիան և Պաուլինյո Նոգեյրան։
Ծանոթագրություններ
Կատեգորիա:Բրազիլացի երաժիշտներ Կատեգորիա:Բրազիլացի կոմպոզիտորներ Կատեգորիա:20-րդ դարի բրազիլացիներ
Ածխապլաստիկ
Ածխապլաստիկ կամ կարբոն (carbon` ածխածին ) կամ կարբոնոպլաստիկ, ածխածնի մանրաթել պոլիմերային բաղադրանյութ է, որն իրենից ներկայացնում է միահյուսված ածխածնի մանրաթելեր՝ կազմակերպած պոլիմերային (օրինակ, էպօքսիդային) խեժերի մատրիցով։ Կարբոնի խտությունը կազմում է 1450 կգ / մ³-ից մինչև 2000 կգ / մ³: Կարբոնային նյութերը բնութագրվում են մեծ ամրությամբ, կոշտությամբ և թեթև քաշով, հաճախ լինում են պողպատից ամուր, բայց շատ ավելի թեթև։ Ըստ իր հատկանիշների այն գերազանցում է բարձրորակ պողպատը, օրինակ՝ քրոմ-նիկելի համաձուլվածքով պողպատը 25ХГСA (ռուսական ստանդարտ)։ Բարձր արժեքի պատճառով խնայողության դեպքում այս նյութը օգտագործվում է որպես ամրապնդող լրացում հիմնական շինանյութի մեջ։
Հիմնական տեղեկություններ
Նույնիսկ ավելի մեծ ամրություն տալու համար ածխածնի թելից հյուսվածքը տեղադրում են շերտերով, ամեն անգամ փոխելով հյուսվածքի ուղղությունը։ Շերտերն ամրացվում են էպօքսիդային խեժերով։
Կիրառում
Ածխապլաստիկները լայնորեն օգտագործվում է թեթև, բայց ամուր մասերի արտադրության համար՝ մետաղներ փոխարինելով բազմաթիվ ապրանքների մեջ՝ տիեզերանավի մասերից մինչև կառթեր, այդ թվում `
և այլն։
Ծանոթագրություններ
Կատեգորիա:Շինարարական նյութեր
Լիմբուրգ-Վայլբուրգ (շրջան)
Լիմբուրգ-Վայլբուրգ  (Landkreis Limburg-Weilburg), շրջան Գերմանիայում։ Շրջկենտրոնն է Լիմբուրգ քաղաքը։ Զբաղեցնում է 738,48 կմ2։ Բնակչությունը՝ 171 302 մարդ։ Բնակչության խտությունը՝ 232 մարդ/կմ2։
Շրջանի պաշտոնական կոդը՝ 06 5 33։ Շրջանում 19 համայնք կա ։
Ծանոթագրություններ
Կատեգորիա:Գերմանիայի շրջաններ
Չեսթեր Թըրներ
Չեսթեր Դյուեյն Թըրներ (Chester Dewayne Turner, ), ամերիկացի սերիական մարդասպան, աֆրոամերիկացի։ Պաշտոնապես մեղադրվում է Լոս Անջելեսում 10 սպիտակամորթ կանանց սպանության, ինչպես նաև իր զոհերից մեկի չծնված երեխայի մահվան մեջ։
Վաղ տարիներ
Չեստեր Թըրները ծնվել է 1966 թվականի նոյեմբերի 5-ին Արկանզաս նահանգի Ուորեն քաղաքում։ 1971 թվականին նրա ծնողները ամուսնալուծվել են, և նա մոր հետ տեղափոխվել է Կալիֆոռնիա։ Ընտանիքը բնակվել է Հարավային Լոս Անջելեսում՝ քաղաքի սոցիալապես անապահով թաղամասերից մեկում՝ որդուն կերակրելու համար, Չեսթերի մայրը 1970-ական թվականներին միաժամանակ երկու աշխատանք է  կատարել՝ առանց պատշաճ դաստիարակելու որդուն, ինչն ազդել է նրա վարքագծի վրա։ Քանի որ ազատ ժամանակի մեծ մասը Թըրները տրամադրել է ինքն իրեն, նա սկսել է դպրոց գնալ և ավելի շատ ժամանակ անցկացնել փողոցում՝ շփվելով նույն ձախորդ դեռահասների հետ՝ աստիճանաբար ներքաշվելով քրեական կյանքի մեջ ։ Թըրները հաճախել է «Locke High School» դպրոց, դպրոցական տարիներին նա հայտնի է եղել կարգապահության խախտմամբ և սոցիալական նորմերի ոտնահարմամբ, ինչի հետևանքը դարձել է Չեսթեր Թըրների՝ 1983 թվականին դպրոցից դուրս գալը։ Որոշ ժամանակ անց Թըրներն առաջին անգամ ձերբակալվել է զենքի գործադրմամբ հարձակման համար, սակայն զոհն ազատվել է միայն վախից։ Թըրները դատապարտվել է մի քանի ամսվա ազատազրկման և ազատության մեջ էր հայտնվել 1984 թվականի սկզբին։ Փորձելով հեռու մնալ քրեականից` Թըրները գտել է աշխատանք և տարիներ շարունակ աշխատել է «Dominos» պիցցայի ցանցում որպես պիցցայի առաքիչ։ Ազատ և աշխատանքային ժամանակի մեծ մասը Թըրներն անցկացրել է անցկացրել է Հարավային Լոս Անջելեսի չորս թաղամասերում՝ Ֆիգերո Սթրիթ փողոցի երկու կողմերում, որտեղ տեղակայված են բազմաթիվ հյուրանոցներ և տարածված է մարմնավաճառությունը ։ 1980-ական թվականների վերջին Թըրներն ամուսնացել է դպրոցական ընկերուհի Ֆելիսիա Կոլիերայի հետ, սակայն, չնայած դրան, շարունակել է երկար ժամանակ անկացնել մարմնավաճառների ու սուտենյորների հասարակության շրջանում։ Միևնույն ժամանակ, նա «Dominos» պիցերիայի վարչակազմի հովանավորությամբ սկսել է մենեջերի մասնագիտությամբ ուսուցում, բայց ուսուցման ավարտից քիչ առաջ և առաջին երեխայի ծննդին՝ 1991 թվականի վերջին, Թըրները կրկին ենթարկվել է կալանքի և նրա քրեական գործունեությունը թափ է հավաքել, որի պատճառով նա հայտնվել է ոստիկանների  ուշադրության կենտրոնում ։
Քրեական գործունեություն
Դատապարտվել է մահապատժի։ ԴՆԹ-ի անալիզի արդյունքներով 1987-1998 թվականներին Լոս Անջելեսում իրականացվել է 13 կնոջ սպանություն։
Ջոնսի գործ
Թըրների կատարած մի քանի սպանություններ սխալմամբ վերագրվել են Դեյվիդ Ալեն Ջոնսին։ Ջոնսին դատապարտել են։ Սակայն, երբ ԴՆԹ-ի անալիզներն ապացուցել են նրա անմեղությունը, նա բանտից ազատ է արձակվել 2004 թվականի մարտին և վերականգնվել։ Որպես փոխհատուցում բանտում անցկացրած 11 տարվա ընթացքում նա ստացել է 720 000 ԱՄՆ դոլար։
Արտաքին հղումներ
Կատեգորիա:Ամերիկացի սերիական մարդասպաններ Կատեգորիա:Մահապատժի դատապարտվածներ
(347) Պարիանա
(347) Պարիանա (Pariana), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 28-ին Օգյուստ Շարլուայի կողմից Նիցայում ։
Ըստ Տոլենի սպեկտրալ դասակարգման պատկանում է M դասին ։
Արտաքին հղումներ
Կատեգորիա:Աստերոիդների դաս M Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Փետրվարի 28
Փետրվարի 28, տարվա 59-րդ օրն է։
Հիշատակի օր
Հայաստանում նշվում է Ադրբեջանական ԽՍՀ-ում կազմակերպված ջարդերի զոհերի հիշատակի և բռնագաղթված հայ բնակչության իրավունքների պաշտպանության օրը
Կիրբալի
Կիրբալի (კირბალი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 30 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 517 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Հյուսվածքների բանկ
Հյուսվածքների բանկ, հյուսվածքների և օրգանների պաշար, որը գործնական բժշկության մեջ լայնորեն կիրառվում է օրգանների և հյուսվածքների փոխպատվաստման ժամանակ։ Հյուսվածքների բանկն անհրաժեշտաբար ստեղծվել է պահածոյած հյուսվածքների և օրգանների փոխպատվաստման ցանկացած ժամանակ օգտագործելու նպատակով։ Գոյություն ունեն հատուկ «հյուսվածքների բանկեր», որտեղ ստեղծվում և պահվում են փոխպատվաստման համար նախապատրաստված օրգաններ և հյուսվածքներ։ Փոխպատվաստման որոշ անհրաժեշտ պայմաններ (դոնորի և ընդունողի հյուսվածքների համատեղելիությունը) ստիպում են հյուսվածքները և օրգանները դասակարգել, որպեսզի դրանք փոխպատվաստվեն միայն համապատասխան ընդունողին։
Հյուսվածքների բանկը սովորաբար կազմակերպվում են խոշոր քաղաքներում։ Դրանք կապված են բազմաթիվ բժշկական հիմնարկների հետ, որտեղ կատարվում են օրգանների և հյուսվածքների փոխպատվաստում։ Առավել խոշոր են միջազգային հյուսվածքների բանկերը որոնք և ապահովում են մի քանի պետությունների պահանջները։
Կատեգորիա:Տրանսպլանտոլոգիա
Դանագիր
Դանագիր, գյուղակ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից 15 կմ հարավ-արևմուտք ։
Բնակչություն
1907 թվականին գյուղն ունեցել է 31 հայ, իսկ 1908-ին՝ 115 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Դեանդրե Եդլին
Դեանդրե Եդլին (DeAndre Yedlin, ), ամերիկացի ֆուտբոլիստ, «Նյուքասլ Յունայթեդի» և ԱՄՆ-ի ազգային հավաքականի պաշտպան։ Ֆուտբոլի Աշխարհի 2014 թվականի առաջնության մասնակից։
Ծանոթագրություններ
Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Ամերիկացի ֆուտբոլիստներ Կատեգորիա:ԱՄՆ-ի ֆուտբոլի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Զագրեբի ֆոնդային բորսա
Զագրեբի ֆոնդային բորսա (Zagrebačka burza), ֆոնդային բորսա, որը գործում է Զագրեբում, Խորվաթիա։ Զբաղվում է խորվաթական ընկերությունների բաժնետոմսերի առքուվաճառքով, ինչպես նաև պետական և առևտրային պարտատոմսերով։ Հիմնադրվել է 1991 թ.։ Բորսան ակտիվորեն իրեն դրսևորում է նաև միջազգային ասպարեզում՝ հանդիսանալով Եվրո-Ասիական ֆոնդային բորսաների դաշնության (Federation of Euro-Asian Stock Exchanges) հիմնադիր-անդամներից մեկը, ինչպես նաև Եվրոպական ֆոնդային բորսաների դաշնության թղթակից-անդամ (Federation of European Stock Exchanges) : 2007 թ. մարտին միավորվել է Վարաջինի ֆոնդային բորսայի հետ՝ ձևավորելով արժեթղթերի միասնական խորվաթական շուկա և դառնալով տարածաշրջանում շուկայական կապիտալիզացիայի և վաճառքների ծավալով առաջատարը։ 2008 թ. ապրիլի 11-ի դրությամբ բորսայում ցուցակագրված են եղել 373 ընկերության արժեթղթեր, որոնց շուկայական կապիտալիզացիան կազմում էր 302,9 միլիարդ խորվաթական կուն (66,2 միլիարդ ԱՄՆ դոլար)։ Բորսան ունի նախավաճառքային սեսիաներ առավոտյան 9։00-10։00 ժամերին և սովորական առևտրային սեսիաներ առավոտյան 10։00-ից մինչև հաջորդ օրվա առավոտյան 04։00 շաբաթվա յուրաքանչյուր օր, բացառությամբ շաբաթ, կիրակի և նախօրոք հայտարարված տոն օրերից ։ Զագրեբի ֆոնդային բորսան հրապարակում է հետևյալ բորսայական ինդեքսները.
Արտաքին հղումներ
Կատեգորիա:Խորվաթիայի ֆոնդային բորսաներ Կատեգորիա:Խորվաթիայի տնտեսություն Կատեգորիա:Ֆոնդային բորսաներ Կատեգորիա:Զագրեբ
Ֆրիտյոֆ Սոհեյմ
Ֆրիտյոֆ Սոհեյմ (Fridtjov Såheim, ), թատրոնի, կինոյի, հեռուստատեսության նորվեգացի դերասան, թատերական ռեժիսոր։
Կենսագրություն
Ֆրիտյոֆ Սոհեյմը ծնվել է 1968 թվականին Նորվեգիայում։ 1994 թվականին ավարտել է Նորվեգիայի ազգային թատերական ակադեմիան (Statens teaterhøgskole) : Այնուհետև երեք տարի աշխատել է Բերգենի թատրոնում, 1997 թվականից տեղափոխվել է Ստավանգերի Ռոգալանդ թատրոն, որտեղ ներկայացումներում խաղացել է հիմնականում գլխավոր դերեր՝ Տրոյսի Լետսի «Մարդասպան Ջո», Գեորգ Բյուխների «Woyzeck»: Այս թատրոնում սկսել է իր գործունեությունը որպես թատերական ռեժիսոր։ 2001 թվականին բեմադրել է Անտոն Չեխովի «Քեռի Վանյա» ներկայացումը ։
2000-ական թվականներից աշխատում է Նորվեգիայի ազգային թատրոնում որպես դերասան, ինչպես նաև՝ ռեժիսոր։ Այստեղ բեմադրել է Յուն Ֆոսեի «Մեռած շներ», Թենեսի Ուիլյամսի «Ապակե գազանանոց», Յուհան Ավգուստ Ստրինդբերգի «Խաղ կրակի հետ» ներկայացումները ։
Ծանոթագրություններ
Կատեգորիա:Նորվեգացի դերասաններ Կատեգորիա:Նորվեգացի ռեժիսորներ Կատեգորիա:Նորվեգացի կինոռեժիսորներ Կատեգորիա:Սցենարիստներ Կատեգորիա:Թատերական ռեժիսորներ
(8776) Կամպեստրիս
(8776) Կամպեստրիս (Campestris), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,68702 ա. մ., առավելագույնը մոտենում է 2,1299 ա. մ. հեռավորության վրա և հեռանում 3,2441 ա. մ. ։ Արեգակի շուրջ մեկ ամբողջական պտույտ է կատարում 1608,81 երկրային օրվա ընթացքում, իր ուղեծրով շարժվելով միջինում 0,223768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,44° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կապուտանի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Կապուտան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 104 հուշարձան (32 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
SY Morning (նավ)
SY Morning (DS «Morgenen»), բեռնատար շոգենավ, որը կառուցվել է Սվենդ Ֆոյնի և Ջիլիուս Հանսենի համար նորվեգական Թյոնսբերգ քաղաքում 1871 թվականին։ Սկզբանական ժամանակաշրջանում նավը կոչվում էր «Morgenen» (Առավոտ): Այդ ժամանակ նավը կետորսական-գազանաորսական բեռնանավ էր՝ նախագծած բոլոր տեսակի ծովերում նավարկություններ իրականացնելու նպատակով։ «Morgenen»-ը համարվում էր Ֆոյնի ամենամեծ նավը ամբողջ բևեռային նավատորմիկում։ «Morgenen»-ը հենց այն բեռնանավն էր, որի անձնակազմի հետ երիտասարդ Ռուալ Ամունդսենը կատարեց իր առաջին գիտարշավը դեպի Արկտիկակական լայնություններ:
1901 թվականին «Morgenen»-ը 3880 ֆունտ ստեռլինգով գնվեց սըր Կլեմենտ Մարքեմի կողմից, ով Թագավորական աշխարհագրական ընկերության պրեզիդենտն էր Մեծ Բրիտանիայում։ «Morgenen»-ը պիտի ծառայեր որպես օժանդակ նավ Ռոբերտ Սքոթի «Դիսքավերի» նավով 1901-ից 1904 թվականներին դեպի Անտարկտիդա գիտարշավի ժամանակ։ «Morgenen»-ը կատարեց երկու նավարկություն Անտարկտիկայում օգնելու և օժանդակելու Ռոբերտ Սքոթի արշավախմբին։ Այդ երիու նավարկությունների միջև ընկած ժամանակահատվածում «Morgenen»-ը անվանափոխվեց և դարձավ անգլերեն՝ «Morning» (առավոտ) ։
1914 թվականի աշնանը «Morning»-ը ենթարկվեց նավաբեկության՝ դեպի Սպիտակ ծով նավարկելու ճանապարհին՝ Ֆարերյան կղզիների մոտ. բեռնանավը Ռուսական կայսրության համար ռազմամթերք էր տեղափոխում, քանի որ մեկնարկել էր համաշխարհային պատերոզմ, որը հետո կոչվելու էր որպես Առաջին համաշխարհային պատերազմ։
նավի բնութագիր և անձնակազմ
Ընդհանուր տարողունակությունը կազմում էր 437, գրանցված տոննաժը՝ 297: Նավի երկարաությունը 140 ֆուտ էր (43 մետր)։ Լայնությունը կազմում էր 31,5 ֆուտ (9,6 մետր)։ Թաղվածքը սովորական վիճակում տատանվում էր 3,7-ից մինչև 4,7 մետր։ Թաղվածքը պիտույքավորած ժամանակ տատանվում էր 5,2-ից 5,8 մետր ։
1902 թվականին «Morning»-ը նավարկեց Լոնդոնից, որի անձնակազմը բաղկացած էր՝ ութ ունտեր-սպաներից, ինը ծովայիններից և երեք նավաստիներից։ Սպաներն էին՝ կապիտան Ուիլյամ Կոլբեկը, առաջին սպա Ռուբերտ Էնգլանդն ու երկրորդ սպա Էդվարդ Էվանսը։ Երրորդ սպան Ջերալդ Դուրլայն էր, միչման Դ.Ֆ.Ա. Մալոկկը, բժիշկ Գ. Ա. Դևիդսոնը, գլխավոր ճարտարագետ Ջ. Դ. Մորիսոնը և կուրսանտներ Ֆ.Լ. Մեյթլենդ-Սոմերվիլն ու Նևիլ Պեպպերը։
Առաջին նավարկություն դեպի Անտարկտիկա
«Morning»-ը Լոնդոնը լքեց 1902 թվականի հուլիսի 2-ին և նույն թվականի նոյեմբերի 16-ին ժամանեց նորզելանդական Լիթլտոն քաղաք՝ ճանապարհին կանգ առնելով Մադեյրայում։
Լիթլտոնից «Morning»-ը դուրս եկեավ հունվարի 6-ին։ Սուրբ ծնունդին նավի անձնակազմը տեսավ մինչ այդ անհայտ երկու կղզիներ, որոնք անվանեց Սքոթի կղզի (Scott Island) և Haggitt’s Pillar : Այստեղ կատարվեց ափհանում. կղզիները հայտարարվեցին Միացյալ Թագավորության կայսրության տարածքներ։ Այդտեղից հավաքագրվեցին մի շարք գիտական նմուշներ։
Անտարկտիդայում «Morning» բեռնանավը եկավ նախօրոք պայմանավորված վայրեր, որտեղ կարելի կլիներ իմանալ ձմեռացման գնացած «Discovery» նավի ճշգրիտ կոորդինատները։ Կրոզիե հրվանդանում իմացան կոորդինատների մասին և 1903 թվականի հունվարի 23-ին անձնակազմը տեսավ նավի բարձր կայմերը։
Երբ պարզվեց, որ նավերի միջև գտնվող սառույցը բավականին կարծր է, որոշեցին մատակարարումներ իրականացնել։ Տախտակամած բարձրացավ Էռնեստ Շեքլթոնը և մի քանի նախկին արշավորդներ։ Մալոկն զբաղեցրեց իր տեղը Դիսքավերիում և մարտի 2-ին«Morning» բեռնանավը լքեց Մաք-Մյորդոն:
«Morning» բեռնանավը Նոր Զելանդիա հասավ 1903 թվականի մարտի 25-ին։
Ծովագնաց Լեոնարդո Բերջեսի կողմից կազմված նավարկության մատյանը այսօր պահպանվում է Macmillan Brown Library ՝ Քենտերբերիի համալսարանի գրադարանում ։
Երկրորդ նավարկություն դեպի Անտարկտիկա
«Morning» բեռնանավը հետ վարադարձավ Անտարկտիկա երկրորդ անգամ։ Դա կատարվեց այն բանից հետո, երբ պարզ դարձավ, որ գիտարշավը ավարտած նավը մնացել է սառույցների մեջ և ինքնուրույն կերպով չի կարող դուրս գալ այդտեղից։ «Morning»-ն ու նախկին կետորսական«Terra Nova» նավը «Discovery» նավին հանդիպեցին 1904 թվականի հունվարի 5-ին Հաթ Փոյնթ հրվանդանում ։ 18 մղոն հեռավորություն էր բաժանում «Discovery» նավին բաց ծովից։ Յոթ օրվա ընթացքում «Terra Nova» նավը հասավ «Discovery»-ին։ Հունվարի 16-ին նավն արդեն լրիվությամբ ազատվեց սառույցների գերությունից։ Փետրվարի 19-ին նավը ժամանեց Մակ-Մյորդո և ապրիլի 1-ին հասավ Նոր Զելանդիայի ափեր:
Նավի կատուներ
Bobs- պատկանում էր Ջ.Դ. Մորիսոնին։ Կատուն կորել է նավից Նոր Զելանդիայի և Մադեյրայի միջև նավարկելիս։ Night- (Գիշեր), սև կատու ։ Noon (Կեսօր), սպիտակ կատում Գիշերի ձագը ։ Morning (Առավոտ), մոխրագույն զոլավոր կատու, որը նույնպես կորել է ։
Առավոտի երգ
Դուրլայը ձայնագրել է «The Songs of the Morning» (Առավոտի երգը) երգը։ Սա նավարկության ընթացքում երգված երգերի ամբողջությունն էր, որոնց հիմնական հեղինակները սպաներն էին։ Երգերի ժողովածուն ամբողջությամբ առաջին անգամ կատարվել է Մելբուրնի Գինու և պանրի ակումբում (Wine and Cheese Club) 1943 թվականին։
2002 թվականին հրատարակվեց երգերի ցանկը։
Արտաքին հղումներ
Կատեգորիա:Նորվեգիայի նավեր Կատեգորիա:1871 հիմնադրումներ
Տորա (Վերին Լուպյայի վտակ)
Տորա (Тора), գետ Ռուսաստանում, հոսում Արխանգելսկի մարզում։ Գետաբերանը տեղակայված է Բարձր Լուպի գետի աջ ափին՝ 54 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Էլ Կամինո։ Ամբողջ ծանրությամբ (ֆիլմ)
«Էլ Քամինո։ Ամբողջ ծանրությամբ» (El Camino: A Breaking Bad Movie), քրեական նեո վեստերն, որն «Ամբողջ ծանրությամբ» հեռուստասերիալի շարունակությունն է։ Հեռուստասերիալի հեղինակ Վինս Գիլիգանը դարձել է ֆիլմի սցենարիստը, պրոդյուսերը և ռեժիսորը։ Աարոն Փոլը կրկին կատարել է Ջեսի Փինքմանի դերը։ Ֆիլմի սյուժեն կենտրոնացված է հեռուստասերիալի եզրափակիչ սերիայից հետո՝ Ջեսիի հետ կատարված իրադարձությունների վրա։
«Ամբողջ ծանրությամբ» հեռուստասերիալի տիեզերքից լիամետրաժ ֆիլմի մասին շշուկներ են պտտվել դեռ 2013 թվականից, երբ հեռարձակվել է հեռուստասերիալի եզրափակիչ սերիան։ 2017 թվականին՝ «Ամբողջ ծանրությամբ» հեռուստասերիալի տարելիցին մոտ ժամանակներում, Գիլիգանը Փոլին առաջարկել է ֆիլմի գաղափարը, ինչից հետո Նյու Մեքսիկոյում գաղտնի սկսվել են ֆիլմի նկարահանումները։ Նկարահանումները տևել են մոտ 60 օր։ Նախագիծը մինչև 2019 թվականի օգոստոսը չի հաստատվել, մինչ Նեթֆլիքսի կողմից պաշտոնական թրեյլերի թողարկելը։
Նեթֆլիքսը ֆիլմի թողարկումը ծրագրել է 2019 թվականի հոկտեմբերի 11-ին, որից հետո ֆիլմը ցուցադրվելու է AMC հեռուստաալիքով։
Սյուժե
«Ամբողջ ծանրությամբ» հեռուստասերիալի եզրափակիչ սերիայի՝ «Ֆելինա»-յի իրադարձություններից հետո Ջեսի Փինքմանը ազատության որոնումներում փախչում է գերությունից, ընդ որում նրան հետապնդում են իրավապահ մարմինների աշխատակիցները ։
Դերերում
Վինս Գիլիգանը հայտնել է, որ ֆիլմում կհայտնվեն հեռուստասերիալում դերակատարում ունեցած 10-ից ավելի կերպարներ։
Արտադրություն
«Էլ Քամինո» ֆիլմի մասին գաղափարը Վինս Գիլիգանի մոտ հայտնվել է «Ամբողջ ծանրությամբ» հեռուստասերիալիի եզրափակիչ դրվագների նկարահանումների ժամանակ։ Նա ինքն իրեն հարցրել է, թե ինչ կկատարարվի Ջեսի Փինքմանի հետ «Ամբողջ ծանրությամբ»-ի եզրափակիչ իրադարձություններից հետո, երբ Ջեսին փախչում է նեո նացիստների շտաբակայանից և նրան փրկում է Ուոլթեր Ուայթը։ Նա ոչ մեկին չէր պատմել այդ գաղափարի մասին, մինչև «Ամբողջ ծանրությամբ» հեռուստասերիալի տարելիցը։ Նա իր գաղափարներով սկսել է կիսվել նկարահանման խմբի անդամների ու դերասանների հետ ։ Աարոն Փոլը, որը կատարում էր Ջեսիի դերը, հաստատել է, որ Գիլիգանը նրա հետ կապվել է 2017 թվականին, երբ նա դեր ուներ «Ուղի» հեռուստասերիալում։ Փոլը երդվել է, որ պատրաստ է աջակցել յուրաքանչյուր գաղափարում, որը Գիլիգանը կմտածի Ջեսիի կերպարի համար։
Ի տարբերություն նրա աշխատանքների մեծամասնության «Գաղտնի նյութեր» և «Ամբողջ ծանրությամբ» հեռուստասերիալներում, երբ Գիլիգանն աշխատում էր մեկ կամ ավել սցենարիստների հետ, այս անգամ որոշել է ինքնուրույն գրել սցենարը։ Հաստատելով, որ Sony Pictures Television աշխատում է ֆիլմի վրա, Գիլիգանը սկսել է դիստրիբյուտորներ ընտրել և նրա ընտրությունը կանգնել է Նեթֆլիքսի և AMC-ի վրա։
Գիլիգանն ուզում էր, որ ֆիլմը թողարկվի կինոյում, որը «Ամբողջ ծանրությամբ»-ի նկարահանումների ժամանակ նրա նպատակն էր և Նեթֆլիքսը կարողացել է մի քանի պրեմիերաներ ցուցադրել սահմանափակ կինովաճառքում։
Ֆիլմի ընթացքը գաղտնի է պահվել, իսկ դերասաններն ու նկարահանման խումբը նախագծի մասին խոսելու խիստ սահմանափակումներ են ունեցել։ Գիլիգանը համարում էր, որ «Ուղի»-ն կլինի հեռուստասերիալի վերջաբանը և այդպիսով դուր կգա «Ամբողջ ծանրությամբ»-ի երկրպագուներին ։ 2018 թվականի նոյեմբերին շշուկներ էին պտտվում, որ ֆիլմի շարունակությունը մշակման մեջ է գտնվում և Փոլը կատարելու է Ջեսիի դերը ։
2018 թվականի նոյեմբերին Բրայան Քրենսթոնը, որը կատարում էր Ուոլթեր Ուայթի դերը, հաստատել է, որ ֆիլմի վրա աշխատանքները շարունակվում են, բայց սցենարը դեռ չի տեսել։
Քրենսթոնը հայտնել է, որ նրան հետաքրքիր կլինի հայտնվել ֆիլմում, եթե Գիլիգանը հրավիրի։ Թեև Գիլիգանը մասնակցում էր լիամետրաժ ֆիլմերում, «Ուղի»-ն դարձել է առաջին ֆիլմը, որտեղ նա պրոդյուսեր է։ Հայտնի է, որ ֆիլմի բյուջեն կազմել է 6 միլիոն ԱՄՆ դոլար և նույն բյուջեով նկարահանել է նաև «Ֆելինա»-ն։ Ֆիլմը նկարահանվել է Arri Alexa 65 տեսախցիկի օգնությամբ, որպեսզի աշխատանքը կինեմատոգրաֆիական ձև ունենա։ Նկարահանումները տեղի են ունեցել Ալբուկերկեում՝ 2018 թվականի նոյեմբերին, «Գրինբիր» անվամբ ։
Ավելի խոշոր բյուջեն ու թեթև ժամկետացանկը Գիլիգանին թույլ են տվել նկարահանել դրվագներ Ալբուկերկեից դուրս։ Նա ուզում էր նմանատիպ դրվագներ նկարահանել դեռ «Ամբողջ ծանրությամբ»-ում, բայց հնարավորություն չուներ։ Այն ժամանակ, երբ ԶԼՄ-ը կարողացել են կապ գտնել «Գրինբրիր»-ի ու «Ամբողջ ծանրությամբ»-ի միջև, նկարահանումներն արդեն ավարտված են եղել։ 2019 թվականի օգոստոսին Բոբ Օդենկյորկը, որը կատարում էր Սոլ Գուդմանի դերը «Ամբողջ ծանրությամբ» ու «Ավելի լավ է զանգեք Սոլին» հեռուստասերիալներում, հայտնել է․ «Այդ առումով ես շատ բան եմ լսել ու հիացած եմ «Ամբողջ ծանրությամբ» տիեզերքի մասին ֆիլմից։ Սպասում եմ այդ ֆիլմի թողարկմանը»։ Ինչ վերաբերում է ֆիլմի գաղտնիությանը, նա հայտնել է․ «Ես չգիտեմ, թե մարդիկ ինչ գիտեն և ինչ չգիտեն։ Դժվար է հավատալ, որ դուք չգիտեիք նկարահանումների մասին։ Նրանք կարողացել են դա անել։ Հասկանու՞մ եք ինչ եմ ուզում ասել։ Ի՞նչպես այն կարող է գաղտնիք լինել։ Բայց դա այդպես է։ Նրանք հիանալի աշխատանք են կատարել՝ գաղտնի պահելով այդ ամենը» ։
Մարքեթինգ
2019 թվականի օգոստոսի 24-ին Նեթֆլիքսը թողարկել է ֆիլմի թիզերը։ Թիզերի պրեմիերան կայացել է «Էմմի» 71-րդ մրցանակաբաշխության ժամանակ, իսկ թրեյլերը թողարկվել է 2019 թվականի սեպտեմբերի 24-ին ։
Թողարկում
Ֆիլմի պրեմիերան ծրագրված էր 2019 թվականի հոկտեմբերի 11-ին Նեթֆլիքսում, իսկ հետո ֆիլմը ցուցադրվելու է AMC-ով։ Բացի այդ, հոկտեմբերի 11-ից 13-ը ԱՄՆ-ի տարբեր քաղաքներում ֆիլմը թողարկվել է սահմանափակ վարձույթով ։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան սիքվել ֆիլմեր Կատեգորիա:2019 ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ֆիլմեր թմրանյութերի մասին Կատեգորիա:Ամերիկյան քրեական թրիլեր ֆիլմեր Կատեգորիա:Netflix-ի արտադրության ֆիլմեր
(348) Մայ
(348) Մայ (May), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 28-ին Օգյուստ Շարլուայի կողմից Նիցայում ։
Անհաղթ Արև
Անհաղթ Արև (լատիներեն՝ Sol Invictus), Հռոմեական կայսրության վերջին շրջանի արևի պաշտոնական աստված և զինվորների հովանավոր ։
Անհաղթ Արևի պաշտամունքի ծագումը
Անհաղթ Արևի պաշտամունքը ծագում է Սիրիայում և կարևոր դեր է խաղում Անտոնինոս Պիոս և Սեպտիմիոս Սևերոս կայսրերի օրոք, սակայն պետական կարգավիճակ ստանում է միայն Ավրելիանոս կայսեր կառավարման շրջանում ։
Invictus (անհաղթ,անխոցելի) մակդիրը հաճախ է վերագրվել հռոմեական պանթեոնի տարբեր աստվածներին, մասնավորապես Յուպիտերին և Մարսին։ Որոշ ժամանակ այն նաև կապվել է Միհրի անվան հետ, ով Հռոմեական կայսրության վերջին շրջանի այլ տարածված պաշտամունքներից մեկի կենտրոնական աստվածությունն էր ։
Ավրելիանոս
Կայսր Ավրելիանոսը կարգում է Անհաղթ Արևին որպես առաջնային աստված։ Կառուցվում են Արևին և այլ մոլորակների աստվածներին նվիրված սրբավայրեր (լատիներեն՝ septizonium)։ Ավրելիանոսը այդ քայլով ցանկանում էր կասեցնել հետևողական բարոյական անկումը և ամրապնդել սեփական իշխանությունը ։ Նույնիսկ կայսր Կոնստանտինոսը, հիսուն տարի անց, տատանվում էր Քրիստոսի և Արևի միջև։ Որոշ ընթացքում, նրա քաղաքականությունը միտված էր ապահովել քրիստոնեության և Արևի պաշտամունքների իրավահավասարությունը ։ Վերջիվերջո, Արևի կուլտը արգելվում է, քրիստոնեությունը դառնում է միակ պաշտոնական կրոնը։
Կլիմայի փոփոխություն և երեխաներ
Գլոբալ տաքացումն ուղղակի և անուղղակի ազդեցություն է գործում երեխաների վրա։ Երեխաներն ավելի խոցելի են մարդկանց վրա կլիմայի փոփոխության ազդեցության հանդեպ, քան մեծահասակները։ Առողջապահության համաշխարհային կազմակերպությունը հաշվարկել է, որ գոյություն ունեցող գլոբալ հիվանդությունների 88% -ը կապված է կլիմայի փոփոխության հետ և ազդում է 5 տարեկանից փոքր երեխաների վրա ։ Առողջության և կլիմայի փոփոխության վերաբերյալ Լանսետի զեկույցում երեխաները նշվել են որպես կլիմայի փոփոխության ամենածանր ազդեցության ենթարկված կատեգորիա ։ Երեխաները ֆիզիկապես ավելի խոցելի են կլիմայի փոփոխության նկատմամբ` իր բոլոր դրսևորումներով ։ Կլիմայի փոփոխությունն ազդում է երեխայի ֆիզիկական առողջության և նրա բարեկեցության վրա։ Երկրների միջև և դրանց ներսում գերակայող անհավասարություններն են որոշում կլիմայի փոփոխության ազդեցությունը երեխաների վրա ։ Երեխաները ձայնի իրավունք կամ համապատասխան ուշադրություն չունեն կլիմայի փոփոխությանը գլոբալ արձագանքելու առումով ։
Զարգացող երկրներում ապրող մարդիկ տառապում են հիվանդությունների ավելի մեծ քանակից և պակաս կարողունակ են կլիմայի փոփոխության սպառնալիքներին դիմակայելու հարցում ։
Գլոբալ տաքացման ազդեցություն երեխաների վրա
Երեխաները տուժում են տների ոչնչացման, սննդի անվտանգության սպառնալիքների և ընտանիքի ապրուստի միջոցների կորստի հետևանքով, որոնց հանգեցնում է կլիմայի փոփոխությունը։ Երեխաների վրա հետևանքները կարող են սրել սոցիալական և տնտեսական անհավասարությունը, զինված բախումները և առողջապահական համաճարակները ։ Կլիմայի փոփոխության հետևանքները ընկնում են երկու հիմնական հարթությունների վրա. ուղղակի կամ անուղղակի, ակնթարթային կամ հետաձգված։ Երեխայի ֆիզիկական առողջության վրա ազդեցությունները ներառում են. զոհերն ու վնասվածքները, ջերմային հիվանդությունները, բնապահպանական տոքսինների ազդեցությանը ենթարկվելը, ավելի տաք ջերմաստիճանում առկա վարակիչ և այլ հիվանդությունները ։
Զգալի աճ կա նաև հոգեկան առողջության և ուսման հարցերի մեջ, ինչպիսիք են՝ Հետտրավմատիկ սթրեսային խանգարումը (PTSD), դեպրեսիան ու անհանգստությունը, քնի խանգարումները, ճանաչողական խանգարումները և դժվարություններն ուսման մեջ ։ Հաշվի առնելով Պակիստանում 2010 թվականին սննդի շրջանի վերաբերյալ այս օրինակը, 10-ից 19 տարեկան երեխաների 73% -ը ցուցաբերել է հետտրավմատիկ սթրեսային խանգարման բարձր մակարդակ, որտեղ տեղահանված աղջիկները մեծ ազդեցության են ենթարկվել ։
Ֆիզիկական հետևանքներին գումարվում են նաև այն հոգեբանական և հոգեկան առողջության ազդեցությունները, որոնք սպառնում են երեխայի բարեկեցությանը ։
Առողջություն և բարեկեցություն
Կլիմայի փոփոխության հետևանքով ծայրահեղ իրադարձությունները կարող են քանդել տներ, դպրոցներ, երեխաների խնամքի կենտրոններ և այլ կարևոր ենթակառուցվածքներ ։ Հայյան թայֆունը հողին է հավասարեցրել Ֆիլիպինների Լեյտե և Սամար կղզիների ամբողջական քաղաքներ ու ավաններ։ Հայյան թայֆունից փրկված երեխաներից շատերը կորցրել են իրենց տներն ու իրերը ։ 2020 թվականին Մոլավե թայֆունը ջրհեղեղների և սողանքների պատճառ է դարձել, որոնք ավերել են տները՝ վտանգելով Վիետնամում 2,5 միլիոն երեխայի։ Վիետնամում և Ֆիլիպիններում զոհվել է 9 և տեղահանվել ավելի քան մեկ միլիոն մարդ ։
Կլիմայական իրադարձությունները մեծ վնաս են հասցրել կյանքին և ապրուստի միջոցներին ։ Թայֆունները, փոթորկի ալիքները և այլ անկարգություններ հանգեցրել են ակտիվների և կապիտալի կորստի, ինչպես նաև ընտանիքի եկամտի անկմանը ֆերմերների, ձկնորսների, ոչ ֆորմալ հատվածի աշխատողների և փոքր բիզնեսի տերերի շրջանում ։ Ավելի շատ երեխաներ ունեցող ընտանիքներն ավելի խոցելի են թանկարժեք առողջական ծախսերի նկատմամբ ։ Ֆիլիպիններում «Պարմա» թայֆունի հարվածից հետո նկատվել է դպրոցից դուրս մնալու տեմպերի աճ` կապված ընտանիքի եկամուտների կորստի հետ։ Երեխաները, ովքեր շարունակում էին դպրոցը, երբեմն ստիպված էին դասի գնալ առանց սնունդ գնելու համար գումար ունենալու ։ Գյուղական վայրերում ոչնչացվել են դաշտերը, այգիները, ձկնաբուծարանները, բերքը, ձկնորսական նավերը և գյուղատնտեսական սարքավորումները, իսկ անասունները կորել են՝ ազդելով ամբողջ համայնքների սննդային անվտանգության վրա ։
Բնապահպանական ազդեցություն
Երեխաները զգայուն են հիմնական բնական ռեսուրսների պակասի նկատմամբ, ինչը պայմանավորված է բնական երևույթներով՝ երաշտներով և ջրհեղեղներով։ Շուրջ 160 միլիոն երեխա է ապրում ծայրաստիճան բարձր երաշտի շրջաններում և ավելի քան 500 միլիոն մարդ բնակվում է ջրհեղեղի ծայրաստիճան մեծ հավանականության պայմաններում ։ Երբ խոսքը վերաբերում է բնական իրադարձություններին, բնական աղետները հանգեցնում են ընտանիքների և երեխաների տեղահանմանը։ Այս տեղահանումն իրականացվում է ծայրահեղ եղանակային իրադարձությունների պատճառով`ֆիզիկական և հոգեկան առողջության անապահովության մակարդակի բարձրացմամբ ։
Համաշխարհային առումով ըստ կլիմայի փոփոխության երեխաներին բաժին է ընկնում հիվանդությունների 88% -ը։ Յուրաքանչյուր երեխա կարիք ունի խնամողների իրենց համայնքներում։ Իրական սպառնալիքը գտնվում է անապահով տարածքներում, որոնք արդեն տառապում են շրջակա միջավայրի մարտահրավերների պաճառով։ Դրանք հանգեցնում են տարբեր հիվանդությունների, հաշմանդամության, երեխաների շրջանում մահացության բարձր մակարդակի ։ 2013 թվականին Կլիմայի փոփոխության միջկառավարական հանձնաժողովը հաշվարկել է, որ գլոբալ ջերմաստիճանը 2100-ին, ամենայն հավանականությամբ, կբարձրանա մինչև 4,8 ° C, եթե ներկայիս արտանետումները շարունակեն բարձրանալ ։ Կարևոր է նշել, որ օդի աղտոտիչների մշտական ազդեցությունն ազդում է ծննդյան քաշի, հղիության տարիքի փոքր չափի և վաղաժամ ծննդյան դեպքերի վրա ։ Քանի որ երեխաներն ավելի շատ են ենթարկվում օդի աղտոտմանը (Օզոն, Ծծմբի օքսիդ, Ազոտի օքսիդ), նրանք հակված են տառապել ասթմայով արդյունքում մեծացնելով շնչուղիների օքսիդատիվ սթրեսը և շնչուղիների բորբոքումը ասթմատիկ երեխաների մոտ ։ Օդի աղտոտվածությունն ազդում է երեխայի նեյրոզարգացման վրա։ Հենց այստեղ է գտնվում ռիսկը ։
Իրավական գործողություն
Հուլիանան ընդդեմ ԱՄՆ-ի դատական հայցը չեղարկվել է 2020 թվականին այն պատճառաբանությամբ, որ հայցվորները դատական հայցեր չունեն, սակայն ավելի նեղ հիմքերով նոր գործ է հարուցվել ։ Երեխաների և երիտասարդների կողմից Մարդու իրավունքների եվրոպական դատարան բերված «Դուարտե Ագոստինյոն և ուրիշներն ընդդեմ Պորտուգալիայի և այլոց» գործով խնդրվել է 33 նահանգների մինչև 2021 թվականի մայիսը պատասխանել տեղեկատվությամբ, թե ինչպես են նրանք փորձում սահմանափակել կլիմայի փոփոխությունը ։
Կլիմայի փոփոխության մեջ երեխայի ներգրավվածություն
Կլիմայի փոփոխությունից բխող մարտահրավերներին դիմակայելը շատ կարևոր է հատկապես երեխաների վրա դրա ազդեցության հետ գործ ունենալիս։ Դրա համար կարևոր է կրթության և արվեստի վրա հիմնված մոտեցման միջոցով խնդրի թիրախավորումը և այդ ճանապարհին ծնողների ներգրավումը ։
Կարևոր է կլիմայի փոփոխության ինտեգրումը ուսումնական ծրագրում ։ Երբ երեխաները իմանան իրենց շրջապատող գլոբալ բնապահպանական խնդիրների գոյության և պահանջկոտ հրատապության մասին, դրանք կդառնան ավելի իրազեկ և ներգրավված աշխարհի բնապահպանական կարգավիճակի բարելավման հարցում ։ Արվեստը երեխաներին օգնում է զարգացման տարբեր ասպեկտներում։ Խրախուսելով նրանց իմաստալից ինքնարտահայտում ունենալ ցանկացած գաղափարի, կլիմայի փոփոխության վերաբերյալ՝ նրանց առաջարկվում է միջավայր, որտեղ նրանք կայուն լուծումներ են մշակում իրենց համայնքի և աշխարհի համար ։ Նշվում է, որ երբ երեխաների և նրանց ծնողների միջև ամուր կապ լինի, վերջինների կողմից հարցերի ընկալումը կարող է ազդցություն կրել նրանց երեխայի ջանքերի միջոցով։ Որքան շատ երեխաներ շփվեն կլիմայի փոփոխության խնդիրների հետ, այնքան ավելի լավ կարող է այն տեղեկացվածությունը ստեղծվել երկու կողմերի միջև։ Այսպիսով, այս ընկերական հաղորդակցական վերաբերմունքի խթանումը դրականորեն է ազդում հետագայում ծնողների ընկալման և գործողության վրա ։
Կլիմայի փոփոխության մարտահրավերների անդրադարձ երեխաների վրա
Կարևոր է իմանալ, որ երեխան խոցելի անհատ է ցանկացած խնդրի համար, կլիմայի փոփոխությունը երեխաների մեծագույն մտահոգություններից մեկն է և դրան պետք է խելամտորեն վերաբերվել։ Խորհուրդ է տրվում նրանց հիշեցնել, որ իրենք միայնակ չեն դիմագրավում այս մարտահրավերը, կիսել նրանց հոգսերն ու մտահոգությունները, բացասական հույզերը դրականների վերածել, որպեսզի նվազեցվի կլիմայի փոփոխության ազդեցությունը երեխայների բարեկեցության վրա ։
Կլիմայի փոփոխության և երեխաների երիտասարդ ակտիվիստներ
Երիտասարդական ակտիվությանը պետք է աջակցել և պաշտպանել՝ երեխաների վրա համաշխարհային կլիմայի փոփոխության ազդեցությունը նվազեցնելու համար ։
Ծանոթագրություններ
Կատեգորիա:Երեխաներ Կատեգորիա:Կլիմայի փոփոխություն Կատեգորիա:Մարդու իրավունքներ
Մարտի 1
Մարտի 1, տարվա 60-րդ (նահանջ տարիներին՝ 61-րդ) օրն է։
Սոֆյա Լեդարպ
Սոֆիա Մարիաննե Լեդարպ (Sofia Marianne Ledarp; ), շվեդ դերասանուհի։
Կենսագրություն
Ծնվել է 1974 թվականի ապրիլի 8–ին Ստոկհոլմում(Շվեդիա)։
1996– 2000 թվականներին սովորել է Լուելո թատերական ակադեմիայում  ։
Կարիերա
Ակադեմիան ավարտելուց հետո աշխատել է թատրոնում որպես դերասանուհի ։
Առաջնելույթը էկրանում կատարել է 2004 թվականին՝ նկարահանվելով «Om Stig Petrés hemlighet» սերիալի մի քանի դրվագներում։
2007 թվականին խաղացել է գլխավոր դեր «Սիրել ինչ-որ մեկին» ֆիլմում (շվեդ.Den man älskar)։ Այս աշխատանքի համար ստացել է Կոպենհագենի կինոփառատոնի «Լավագույն դերասանուհի» և «Ոսկե բզեզ» մրցանակները ։
Նա ստացել է նաև Քուրտ Լինդի հեղինակավոր կրթաթոշակը, որը շնորհվում է մինչև 35 տարեկան ֆիլմերի ստեղծողներին։ Նախորդ հայտնի կրթաթոշակառուները են Ռոյ Անդերսոնը, Լեսի Հալսթրոմը, Լուկաս Մուդիսոնը ։
2009 թվականին երկրորդական դեր է խաղացել (Մալին Էրիկսոն) երեք ֆիլմերում, որոնք նկարահանվել են «Միլենիում» գրքերի շարքի հիման վրա․ «Վիշապի դաջվածքով աղջիկը», «Աղջիկը, որը խաղացել է կրակի հետ» և «Աղջիկը, որը պայթեցրել է օդային ամրոցները»։ 2010 թվականին նույն կերպարն է խաղացել «Միլենիում» սերիալում ։
Անձնական կյանք
Հարաբերություններ է ունեցել դանիացի լուսանկարիչ Էրիկ Մելբերգ Հանսենի հետ։ Հանսենից Սոֆիան որդի ունի։ Ներկայումս որդու հետ ապրում է պրոֆեսիոնալ պարող Թոբիաս Նորենսթեդտի հետ։ Նրանց հետ ապրում են նաև Թոբիասի երկու երեխաները ։ 2017-ի փետրվարին զույգը որդի է ունեցել ։
Արտաքին հղումներ
Կատեգորիա:Շվեդ դերասանուհիներ Կատեգորիա:Ստոկհոլմ քաղաքում ծնվածներ Կատեգորիա:Շվեդներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ
Ալելային գեներ
Ալելներ ( - մեկը մյուսին, փոխադարձաբար), գենի երկընտրելի տարբերակներ, որոնք կարող են գտնվել քրոմոսոմի տվյալ լոկուսում։
Միևնույն տեսակին պատկանող բոլոր օրգանիզմներում յուրաքանչյուր որոշակի գեն գտնվում է խիստ որոշակի քրոմոսոմի միևնույն տեղում՝ լոկուսում։ Ընդ որում, քրոմոսոմների հապլիդ հավաքում առկա է տվյալ հատկանիշը պայմանավորող միայն մեկ գեն։ Այդպես է էուկարիոտ օրգանիզմների սեռական բջիջներում, ինչպես նաև ԴՆԹ-ի մեկ մոլեկուլ ունեցող պրոկարիոտ օրգանիզմներում։ Էուկարիոտների մարմնական(սոմատիկ) բջիջներում առկա է քրոմոսոմների դեպլոիդ հավաքը, և, հետևաբար տվյալ հատկանիշը պայմանավորող երկու գեն ։
Դրանք գտնվում են հոմոլոգ քրոմոսոմների միևնույն լոկուսներում և կոչվում են ալելային գեներ կամ ալելներ ։ Որպես կանոն, ալելային գեներն ունենում են նուկլեոտիդների միևնույն հաջորդականությունը՝ պայմանավորելով տվյալ հատկանիշի նույնատիպ դրսևորումը։ Սակայն հաճախ ալելներից մեկում(կամ երկուսում էլ) հնարավոր մուտացիաների արդյունքում կարող են տեղի ունենալ նուկլեոտիդների փոխարինումներ, որոնք կբերեն հաջորդականության փոփոխությունների։
Այդ դեպքում տվյալ գենով պայմանավորված հատկանիշն էլ կարող է որոշ չափով փոփոխության ենթարկվել։ Միևնույն գենը կարող է բազմակի անգամ նմանատիպ մուտացիայի ենթարկվել, և արդյունքում կառաջանան մի քանի ալելային գեներ։
Անվան ծագում
«Ալելներ» տերմինն առաջարկել է դանիացի գիտնական Վիլիամ Իոհանսենը (1909) անգլիացի գիտնական Ուիլ Բեթսոնի (1902) ալելոմորֆներ բառի փոխարեն։
Նշանակություն
Օրգանիզմի յուրաքանչյուր հատկանիշի զարգացման ուղղությունը հիմնականում պայմանավորված է այդ հատկանիշի համապատասխան գենի ալելներով։ Տվյալ գենի ալելների թիվը տվյալ բջիջում կախված է օրգանիզմի պլոիդությունից։ Յուրաքանչյուր գեն նվազագույն դեպքում կարող է ունենալ տարբեր կառուցվածքի և հոմոլոգ քրոմոսոմների համապատասխան լոկուսներում տեղադրված երկու ալելներ։
Տեսակներ
Հապլոիդ օրգանիզմի ամեն մի բջիջ իր մեջ կրում է հոմոլոգ քրոմոսոմներից միայն մեկը, հետևապես՝ տվյալ գենի միայն մեկ ալելը, իսկ դիպլոիդ օրգանիզմի բջիջներում, ուր հոմոլոգ քրոմոսոմները զույգեր են կազմում, առկա են նույն գենի երկու ալելներ։ Տվյալ գենի ալելներից մեկը, որը սովորաբար ապահովում է համապատասխան հատկանիշի առավելագույն զարգացումը (ի հայտ գալը), կոչվում է դոմինանտ ալել և նշանակվում մեծատառով (օրինակ՝ Ա, Բ և այլն), իսկ մյուսը, որը լրիվ կամ մասնակի չափով կորցնում է այդ հատկանիշն ի հայտ բերելու ունակությունը, կոչվում է ռեցեսիվ ալել և նշանակվում փոքրատառով (օրինակ՝ ա, բ և այլն)։ Միայն դոմինանտ ալելները (օրինակ՝ Ա, Ա) կամ միայն ռեցեսիվ ալելները (օրինակ՝ ա, ա) կրում են հոմոզիգոտ օրգանիզմները, իսկ և՛ դոմինանտ, և՛ ռեցեսիվ ալելները (օրինակ՝ Ա, ա, Ա, բ և այլն) առկա են հետերոզիգոտ օրգանիզմներում։
Սեռական բջիջների առաջացման ժամանակ յուրաքանչյուրի մեջ անցնում է միայն մեկ հոմոլոգ քրոմոսոմ, որն իր մեջ կրում է տվյալ գենի երկու ալելներից մեկը։ Սեռական պրոցեսից առաջացած անհատը յուրաքանչյուր գենի մեկ ալելը ժառանգաբար ստանում է ձվաբջջից, իսկ մյուսը՝ սպերմատոզոիդից։
Մուտացիա
Գենը մուտացիայի ենթարկվելով կարող է ունենալ երկուսից ավելի ալելներ (բազմակի ալելներ)։ Այս դեպքում առաջ է գալիս ալելների շարք, իսկ երևույթը կոչվում է բազմալելիզմ, որը վկայում է գենի ֆունկցիոնալ մեծ բազմազանությունը և պայմանավորված է նրա բարդ կառուցվածքով։ Գենը կառուցված է մեծ թվով հատվածներից (սայթերից), որոնք ինքնուրույն մուտացիայի ենթարկվելով հանգեցնում են նրա այս կամ այն ալելային վիճակին։ Տվյալ ալելի բնույթը կախված է մուտացիայի ենթարկված հատվածից։ Երկու ալելներ պարզագույն դեպքում միմյանցից կարող են տարբերվել մեկ նուկլեոտիդային զույգով։
Արտաքին հղումներ
Կատեգորիա:Գենետիկա Կատեգորիա:Գենետիկ ծագումնաբանություն
Բերգշտրասե (շրջան)
Բերգշտրասե  (Kreis Bergstraße), շրջան Գերմանիայում։ Շրջկենտրոնն է Հեփենհայմ քաղաքը։ Զբաղեցնում է 719,51 կմ2։ Բնակչությունը՝ 262 799 մարդ։ Բնակչության խտությունը՝ 365 մարդ/կմ2։
Շրջանի պաշտոնական կոդը՝ 06 4 31։ Շրջանում 22 համայնք կա ։
Ծանոթագրություններ
Կատեգորիա:Գերմանիայի շրջաններ
Բուժքույր
Բուժքույրը (կամ գթության քույրը) միջին բժշկական կրթությամբ մասնագետ է և աշխատում է բժիշկների ղեկավարությամբ։ Հիվանդանոցներում բուժքույրերը խնամում են հիվանդներին, հետևում նրանց վիճակին, բժշկի նշանակմամբ իրականացնում բուժարարողություններ, վերահսկում բաժանմունքի և հիվանդասենյակների սանիտարահիգիենային վիճակը։
Բուժքույրերն աշխատում են ավագ բուժքրոջ անմիջական ղեկավարությամբ, որը վերահսկում է բժշկի նշանակումների կատարումը, իրականացնում դեղանյութերի դուրսգրումը, դրանց հաշվառումն ու պահպանումը, հիվանդների ընդունելության և դուրսգրման ձևակերպումները, հետևում բաժանմունքի սանիտարական վիճակին, տնտեսությանը, հիվանդների սննդին և այլն։
Բուժքույրը նաև մասնակցում է բնակչության շրջանում սանիտարալուսավորչական աշխատանքների կատարմանը։ Բուժքույրեր աշխատում են նաև մանկապարտեզներում, դպրոցներում, արտադրական ձեռնարկություններում, ծերանոցներում, կարող են լինել նաև մասնավոր հիվանդապահներ և այլն։ Բուժքրոջ որակավորում ստանում են սովորաբար հատուկ բժշկական դպրոցներում կամ ուսումնարաններում 3 տարի սովորելուց հետո, ապա շատերը մասնագիտանում են բժշկագիտության որոշակի բնագավառում։ Բուժքույրերը հատկապես կարևոր դեր են խաղում այն երկրներում, որտեղ բժիշկները քիչ են։
Քույրական գործը անկախ, զարգացող և կատարելագործում պահանջող մասնագիտություն է։ Բուժքույրերը հանդիսանում են բուժհիմնարկների միջին մասնագիտական օղակ, որի դերը շատ մեծ է բուժսպասարկման մեջ։
Ըստ Միջազգային բուժքույրական համաժողովին (2006) ընդունված և հաստստված նորմերի քույրը պարտավոր է զարգանալ, վերապատրաստվել պարբերաբար, կատարելագործել տեսական և պրակտիկ հմտությունները արդիական նորմերին համապատասխան։
Հայաստանի պատմության մեջ բուժքրոջ դերը լավագույնս արտահայտվեց Արցախյան պատերազմի ժամանակ, որտեղ մարտական գործողությունների ընթացքում բազմաթիվ բուժքույրեր արիաբար փրկեցին բազմաթիվ կյանքեր, նույնիսկ կյանքի գնով։
Ներկայումս Հայաստանում կառավարության կողմից հաստատված է բուժքույր-մասնագետների ուսուցման 3- ամյա ծրագիր։ Գործում է նաև Քույրական գործի կազմակերպում 4-ամյա ծրագիր (Երևանի հայ-ամերիկյան «Էրեբունի» պետական բժշկական քոլեջ) բակալավրիատի աստիճանով։
Արտաքին հղումներ
Միջին և կրտսեր բուժանձնակազմի բարոյական կերպարը, նրանց և հիվանդի փոխհարաբերությունները
Կատեգորիա:Բժշկական մասնագիտություններ
Դարաբեգլի
Դարաբեգլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից 15 կմ հյուսիս-արևմուտք ։
Բնակչություն
1907 թվականին գյուղն ունեցել է 163, իսկ 1908-ին՝ 143 հայ բնակիչ ։
Տնտեսություն
Բնակչության հիմնական զբաղմունքը երկրագործություն, անասնապահությունն ու այգեգործությունն է ։
Ծանոթագրություններ
Կատեգորիա:Արևելյան Հայաստանի գյուղեր
Մարտելագո
Մարտելագո (Martellago), կոմունա Իտալիայում, գտնվում է Վենետո մարզում՝ Վենետիկ գավառում։ Բնակչությունը կազմում է 19824 մարդ։ Խտությունը կազմում է 965մարդ/կմ²։ Տարածքը գրավում է 20 կմ²։ Փոստային ինդեքս՝ 30030։ Հեռախոսային կոդ՝ 041։
Կոմունայի հովանավորին հարգում է Սուրբ Կույս Մարիամը (Madonna del Rosario): Տոնը նշվում է հոկտեմբերի 7-ին։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր
Բես
Բես (Բիսու), Հին Եգիպտոսի կրտսեր աստվածներից, ով պատկերվում էր գաճաճ մարմնով, մեծ գլխով, դուրս պրծած աչքերով, դուրս ցցված լեզվով, ծուռ ոտքերով, փարթամ պոչով և փետուրներից թագով ։
Բեսի գործառույթները
Բես անունն այժմ օգտագործվում է հնից եկող համանման տարբեր աստվածություններին անվանակոչելու համար։ Աստծո մարմինը պատկերվում էր գաճաճ խաբեբայի տեսքով, քանի որ այն միտված էր հրճվանք և ուրախություն պատճառելու։ Իսկ նրա տգեղությունը, ենթադրաբար, չար ոգիներին սարսափեցնելու համար էր։ Բեսը պատկերվում էր հայելիների, ծաղկամանների և այլ անձնական իրերի վրա։ Բեսը կապվում էր երաժշտության և ծննդաբերության հետ։ Նա ներկայացված էր իրեն, որպես երեխաների աստծո, նվիրված ծննդատներում ։ Ի տարբերություն այլ աստվածների, որոնք պատկերվում էին կիսադեմով, Բեսը պատկերվում էր լրիվ դեմքով։ Համարվում էր, որ լրիվ դեմքով կերպարներն անհամատեղելի էին նորմալ և կանոնակարգված աշխարհի հետ։
Ծանոթագրություններ
Կատեգորիա:Աստվածներ այբբենական կարգով Կատեգորիա:Եգիպտական աստվածներ
Շտալբերգի տուն (Տագանրոգ)
Պատմություն
19-րդ դարի երկրորդ քառորդում Տագանրոգ քաղաքի ժամանակակից Պետրոսի, 105 հասցեում կառուցվել է նոր տուն կլասիցիզմի ոճով։ 1840-ական թվականներին նրա սեփականատերն էր գերմանացի Էբերգարդ Կառլովիչ Լորենցը, որը հաշվառված էր որպես պալատական խորհրդական։ Նա տղամարդկանց վարժարանում մինչև 1860-ական թվականների սկսվելը դասավանդել է լատիներեն և գերմաներեն։ Էբերգարդ Լորենցի կնոջ անունը Ադելաիդա Լյուդվիգովնա էր։ Նա 1848 թվականին նախաձեռնել է ամուսնու տանը «Օրիորդաց գիշերօթիկի» բացումը։ 1863 թվականի դրությամբ այնտեղ սովորում էր 32 աղջիկ։ Սաներն այստեղ գալիս էին Նոր Նախիջևանից, Դոնի Ռոստովից և Նովոչերկասկից ։ Դա փակ տիպի դպրոց էր։ Ըստ ուսումնական հաստատությունների գործած կանոնադրության, որը հաստատվել էր 1828 թվականի դեկտեմբերի 8-ին, գիմնազիաներին կից գիշերօթիկները պետք է գոյատևեին կատարված նվիրատվությունների հաշվին ։ 19-րդ դարի երրորդ քառորդում երրորդ գիլդիայի վաճառականուհի Մատրյոնա Նիկիտիչնա Բատաշևան որոշ ընդլայնումներ է կատարել տնատիրության տարածքում։ Վաճառականուհու հիմնական գործունեությունը եղել է շաքարային արտադրանքի առևտուրը ։
1882 թվականի մարտի 2-ին (այլ տվյալներով` 1886 թվականի մարտի 2-ին ) տանը բացվել է նոր ուսումնական հաստատություն։ Մի քանի տարի անց այն դարձել է երկկոմպլեկտ։ Այստեղ դասավանդել են ուսուցիչներ Մ. Ն. Գրեկովը, Ե. Գրեկովան, Ա. Ի. Բլոնսկայան։ Ուսումնարանի հոգաբարձուն էր Ախիլես Նիկոլաևիչ Ալֆերակին ։
Այդ ուսումնական հաստատության բացման և նրա աշխատանքի սկզբի շրջանում մահացել է Էբերգարդ Կառլովիչ Լորենցը։ Նրա կինը` Ադելաիդա Լյուդվիգովնան, ապրել է մինչև 1899 թվականը։ Նրանք ունեին մի քանի երեխա. դուստրերը` Սոֆյան և Լուիզան, որդին` Կառլը։ Լուիզան ամուսնացած չի եղել, մահացել է 1918 թվականին։ Կառլ Էբերգարդովիչը վարժարանում սովորել է ապագա գրող Անտոն Չեխովի հետ ։
20-րդ դարի սկզբին տունը դարձել է տիրասպոլցի վաճառական Ալեքսանդր Մոիսեևիչ Շտալբերգի սեփականությունը։ Հենց վերջինի ազգանունով էլ շինությունը հիշատակվում է պատմական աղբյուրներում։ Տնատիրության որոշ տարածքներ վարձակալել է Ա. Ե. Կուզովենկովա-Անինոն, որն այստեղ 1902 թվականին հիմնել է ծնողական ապաստան։ 1910-ական թվականներին Ալեքսանդր Իվանովիչ Պերովը այս տանը բացել է լուսանկարչատուն, որը մեծ ժողովրդականություն է վայելել տեղի բնակիչների շրջանում։ Պերովի կնոջ անունը Անաստասիա Դմիտրիևնա էր, ընտանիքում եղել է մի քանի երեխա` Անտոնինա, Վերա, Նադեժդա և Ելենա ։
1920-ական թվականներին տանը գործել է կաթսայագործարանի մետաղագործների ակումբը ։
1992 թվականին Պետրոսի փողոց, 105 հասցեի տունը ճանաչվել է մշակութային ժառանգության օբյեկտ և ճարտարապետության հուշարձան։ Պաշտպանվում է օրենքով ։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Տագանրոգի շենքեր և կառույցներ Կատեգորիա:19-րդ դարի հիմնադրումներ Ռուսաստանում Կատեգորիա:Տագանրոգի տեսարժան վայրեր
Մարտի 2
Մարտի 2, տարվա 61-րդ (նահանջ տարիներին՝ 62-րդ) օրն է։
Սթաֆորդ Հենրի Նորթքոթ
Սթաֆորդ Հենրի Նորթքոթ (Stafford Henry Northcote, 1st Earl of Iddesleigh, ), անգլիացի պետական գործիչ, պահպանողական։
Ծնունդով հին դեվոնշիրյան ընտանիքից է, որը Բարոնետական կոչում է ստացել դեռ 1641 թվականին։ Օքսֆորդում ուսումն ավարտելուց հետո դարձել է Գլադստոնի մասնավոր քարտուղար, բայց երբ Գլադստոնն անցել է լիբերալների կողմը, նրան չի հետևել։
1855 թվականին նա զբաղեցրել Է խորհրդարանի պահպանողական անդամների տեղը, 1859 թվականին Դերբիի ժամանակ նշանակվել է գանձապետարանի քարտուղար, սակայն լորդ Պալմերսթոնին կից լիբերալների հաղթանակի արդյունքում նստաշրջանի ավարտին կորցրել է իր տեղը։ Դերբիի 3-րդ կառավարության ժամանակ (1866) ստացել է առևտրի նախարարի պորտֆել, 1868 թվականին՝ հնդկական նախարարության։
1874 թվականին Դիզրայելու օրոք Իդեսլին ստացել է ֆինանսների նախարարի պաշտոն և 1876 թվականի նստաշրջանի ավարտին, երբ Դիզրաելին անցել է վերին պալատ, ստորին պալատում դարձել է խորհրդարանի խոսնակ։ Լորդ Բիկոնսֆիլդի (1880) անկումից հետո՝ Գլադստոնի կառավարման ժամանակ (1880-1885), Իդեսլին ղեկավարել է պահպանողական ընդդիմությունը։
Սոլսբերիի հրաժարականից հետո 1885 թվականի հունիսին Նորթքոթը կանգնեցվել է առաջին լորդ-գանձապահի և պերի կոչման մեջ լորդ Իդեսլի անունով, ինչը նրան զրկել է ստորին պալատում Պահպանողական կուսակցության ղեկավար լինելու հնարավորությունից։
1885-1887 թվականներին եղել է արտաքին գործերի նախարար։
Բացի բազմաթիվ ելույթներից, Իդեսլին տպագրել է «Twenty years of financial policy 1842-61» (Լոնդոն, 1862 թվական)։
Ընտանիք
Ավագ որդին՝ Ուոլթեր Սթաֆորդ Նորթքոթը (1845-1927), ժառանգել է հոր տիտղոսները՝ դառնալով Իդեսլի 2-րդ Կոմսը, Նյուտոն Սենտ Սայրեսի 2-րդ վիկոնտը և Նորթքոթի 9-րդ բարոնետը ։ 2-րդ որդին՝ Հենրին, գանգատվել է Բարոն Նորթքոթի տիտղոսից։
Գրականություն
Կատեգորիա:Մեծ Բրիտանիայի արտաքին գործերի նախարարներ Կատեգորիա:Օքսֆորդի համալսարանի շրջանավարտներ Կատեգորիա:Բաղնիքի շքանշանի Մեծ Խաչի ասպետներ